钦定古今图书集成/明伦汇编/氏族典/第038卷 > 《廖用贤尚友录》 > 江革
## 钦定古今图书集成/明伦汇编/氏族典/第038卷 > 《廖用贤尚友录》 > 江革

按《梁书江革传》：“革字休映，济阳考城人也。父柔之，革
幼而聪敏，早有才思，六岁便解属文。柔之深加赏器，
曰：‘此儿必兴吾门’。九岁丁父艰，十六丧母，以孝闻。服
阕，诣太学，补国子生，举高第。司徒竟陵王闻其名，引
为西邸学士。弱冠举南徐州秀才，解褐奉朝请。江祏
为太子詹事，启革为府丞，以革才堪经国，令参掌机”
务。祏诛，除尚书驾部郎。中兴元年，高祖入石头，令与
徐勉同掌书记。建安王为雍州刺史，以革为征北记
室参军，带中庐令。王被征为丹阳尹，以革为记室，领
五官掾。除通直散骑常侍、建康正，频迁秣陵、建康令。
入为中书舍人，尚书左丞，司农卿。复出为云麾晋安
王长史、寻阳太守，行江州府事。徙仁“威庐陵王长史，
俄迁左光禄大夫、南平王长史、御史中丞，除少府卿。
出为贞威将军、北中郎南康王长史、广陵太守。”改授
镇北豫章王长史，随镇彭城，为魏人所执，魏徐州刺
史元延明厚加接待，革不为屈。还朝，除少府卿、长史、
校尉。时武陵王在东州，颇自骄纵，乃除折冲将军、东
中郎武陵王长史、会稽郡丞，行府州事。王惮之，因耽
学好文。除都官尚书，寻监吴郡。武陵王出镇江州，表
革同行。又除明威将军、南中郎长史、寻阳太守。征入
为度支尚书。性彊直，为权势所疾，乃谢病还家。除光
禄大夫，领步兵校尉、南北兖二州大中正。大同元年
卒，谥曰“彊子。”